Direktiva Sveta 98/80/ES

z dne 12. oktobra 1998

o dopolnitvi skupnega sistema davka na dodano vrednost in spremembi Direktive 77/388/EGS — Posebna ureditev za investicijsko zlato

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 99 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker so po Šesti direktivi Sveta 77/388/EGS z dne 17. maja 1977 o usklajevanju zakonodaje držav članic o prometnih davkih — Skupni sistem davka na dodano vrednost: enotna osnova za odmero [4] transakcije z zlatom načeloma obdavčljive, čeprav na podlagi prehodnega odstopanja iz člena 28(3) v povezavi s točko 26 Priloge F k navedeni direktivi lahko države članice še naprej oproščajo transakcije z zlatom, razen zlata za industrijsko uporabo; ker je uporaba tega prehodnega odstopanja v nekaterih državah vzrok za določena izkrivljanja konkurence;

ker zlato ne služi samo kot surovina za proizvodnjo, ampak se pridobiva tudi v investicijske namene; ker uporaba običajnih davčnih pravil pomeni glavno oviro za njegovo uporabo za namene finančnih investicij in je zato upravičena uporaba posebne davčne ureditve za investicijsko zlato; ker bi morala takšna ureditev tudi izboljšati mednarodno konkurenčnost trga plemenitih kovin Skupnosti;

ker je dobava zlata za investicijske namene podobna drugim finančnim naložbam, ki so pogosto oproščeni davka po sedanjih pravilih Šeste direktive in se tako oprostitev davka zdi najprimernejši način davčne obravnave za dobave investicijskega zlata;

ker bi morala opredelitev investicijskega zlata zajemati samo oblike in teže zelo čistega zlata, s katerim se trguje na trgih plemenitih kovin in zlatih kovancev, katerih vrednost predvsem odraža ceno njihovega zlata; ker je treba v primeru zlatih kovancev zaradi preglednosti pripraviti letni seznam kovancev, ki izpolnjujejo te pogoje, kar zagotavlja varnost operaterjev, ki s takimi kovanci trgujejo; ker pravna varnost trgovcev zahteva, da se šteje, da kovanci, uvrščeni na ta seznam, izpolnjujejo merila za oprostitev po tej direktivi v celotnem letu, za katero velja seznam; ker takšen seznam ne vpliva na oprostitev posameznih kovancev, vključno z novimi kovanci, ki niso uvrščeni v seznam, ki pa izpolnjujejo merila iz te direktive;

ker pa davčna oprostitev načeloma ne dovoljuje odbitka vstopnega davka, davek od vrednosti zlata pa je bil morda obračunan v predhodnih poslih, je treba dovoliti odbitek takega vstopnega davka, da bi se zagotovile prednosti posebne ureditve in da bi se izognili izkrivljanju konkurence v zvezi z uvoženim investicijskim zlatom;

ker možnost uporabe zlata tako za industrijske kot za investicijske namene zahteva možnost, da se operaterji odločijo za običajno obdavčevanje, če je njihova dejavnost proizvodnja investicijskega zlata ali predelava katerega koli zlata v investicijsko zlato ali trgovina na debelo takega zlata, kadar v okviru običajnega poslovanja dobavljajo zlato za industrijsko uporabo;

ker dvojna uporaba zlata lahko pomeni nove možnosti za davčne goljufije in davčne utaje, v zvezi s katerimi bodo morale države članice sprejeti učinkovite nadzorne ukrepe; ker je tako zaželen skupen standard minimalnih obveznosti glede računovodstva in dokumentacije, ki jo morajo hraniti operaterji, čeprav lahko država članica šteje, da so bile te zahteve izpolnjene, če ta informacija že obstaja v skladu z drugo zakonodajo Skupnosti;

ker so izkušnje pokazale, da pri večini dobav zlata z več kot določeno čistino, uporaba mehanizma obrnjene davčne obveznosti lahko pomaga preprečiti davčne goljufije in hkrati zmanjšati finančno obremenitev poslovanja; ker je opravičljivo, da se državam članicam dovoli uporaba takšnega mehanizma; ker pri uvozu zlata člen 23 Šeste direktive na podoben način dovoljuje, da se davek ne plača ob uvozu, če je to navedeno v deklaraciji v skladu s členom 22(4) te direktive;

ker transakcije, ki se opravljajo na trgu plemenitih kovin, ki ga zakonsko ureja država članica, zahtevajo nadaljnje poenostavitve njihove davčne obravnave zaradi velikega števila in hitrosti izvajanja takšnih operacij; ker države članice lahko prenehajo uporabljati posebno ureditev, prenehajo pobirati davek in odpravijo zahteve glede vodenja evidenc;

ker bo nova davčna ureditev nadomestila obstoječe določbe po členu 12(3)(e) in točki 26 Priloge F Šeste direktive in je treba te določbe črtati,

SPREJEL NASLEDNJO DIREKTIVO:

Člen 1

"Člen 26b

Posebna ureditev za investicijsko zlato

A. Opredelitev

V tej direktivi in brez poseganja v druge določbe Skupnosti, investicijsko zlato "pomeni:"

(i) zlato v obliki palic ali ploščic s težo, ki jo sprejemajo trgi plemenitih kovin, čistine, ki je enaka ali večja od 995 tisočink, predstavljeno z vrednostnimi papirji ali ne. Države članice lahko iz ureditve izvzamejo majhne palice ali ploščice z maso manj kot 1 g;

(ii) zlate kovance:

- s čistino enako ali večjo od 900 tisočink,

- skovane po letu 1800,

- ki so ali so bili zakonito plačilno sredstvo v državi porekla in

- ki se običajno prodajajo po ceni, ki ne presega 80 % vrednosti zlata, na odprtem trgu, vsebovanega v kovancih.

V tej direktivi se šteje, da se taki kovanci ne prodajajo v zbirateljske namene.

Vsaka država članica od leta 1999 dalje vsako leto do 1. julija obvesti Komisijo o kovancih, s katerimi se trguje v tej državi članici, ki izpolnjujejo te kriterije. Komisija objavi celoten seznam teh kovancev v seriji, "C"Uradnega lista Evropskih skupnosti pred 1. decembrom vsako leto. Šteje se, da kovanci, uvrščeni na objavljeni seznam, izpolnjujejo ta merila v celotnem letu, za katerega se seznam objavi.

B. Posebna ureditev za transakcije z investicijskim zlatom

C. Izbira obdavčitve

D. Pravica do odbitka

1. Davčni zavezanci so upravičeni do odbitka:

(a) davka, ki so ga dolžni plačati ali so ga plačali za investicijsko zlato, ki so ga prejeli od osebe, ki je izkoristila pravico do izbire iz C, ali ki so ga prejeli v skladu s postopkom iz G;

(b) davka, ki so ga dolžni plačati ali so ga plačali za nabavo ali za pridobitev v Skupnosti ali za uvoz zlata, razen investicijskega zlata, ki ga kasneje predelajo, ali ga druga oseba za njihov račun predela v investicijsko zlato;

(c) davka, ki so ga dolžni plačati ali so ga plačali za storitve, opravljene zanje, kamor spadajo sprememba oblike, teže ali čistosti zlata, vključno z investicijskim zlatom,

če je kasnejša dobava tega zlata oproščena po tem členu.

2. Davčni zavezanci, ki proizvajajo investicijsko zlato ali predelujejo kakršnokoli zlato v investicijsko zlato, so upravičeni odbiti davek, ki so ga dolžni plačati ali so ga plačali za nabavo ali pridobitev v Skupnosti ali uvoz blaga ali za storitve v zvezi s proizvodnjo ali predelavo tega zlata, kot da bi bila kasnejša dobava zlata, ki je oproščeno po tem členu, obdavčena.

E. Posebne obveznosti za trgovce z investicijskim zlatom

F. Postopek obrnjene davčne obveznosti

G. Postopek za transakcije na zakonsko urejenem trgu plemenitih kovin

1. Država članica lahko, s pogojem posvetovanj iz člena 29, preneha dovoljevati oprostitev za investicijsko zlato, ki je predvidena s to posebno ureditvijo za posebne transakcije z investicijskim zlatom, ki se opravljajo v tej državi članici, razen dobave v Skupnosti ali izvoza,:

(a) med davčnimi zavezanci, ki so člani trga plemenitih kovin, ki ga zakonsko ureja ta država članica; in

(b) kadar se transakcija opravi med članom trga plemenitih kovin, ki ga zakonsko ureja ta država članica, in drugim davčnim zavezancem, ki ni član tega trga.

V takih okoliščinah se te transakcije obdavčijo in velja naslednje:

2. (a) Za transakcije pod 1(a) lahko država članica zaradi poenostavitve dovoli odlog obračuna davka ter odpravi zahteve glede knjigovodstva za davek na dodano vrednost.

(b) Za transakcije pod 1(b) se uporablja postopek obrnjene davčne obveznosti iz F. Kadar se oseba, ki ni član trga plemenitih kovin, ne bi bila dolžna registrirati za DDV v določeni državi članici, razen za te transakcije, davčne obveznosti v imenu nečlana v skladu z določbami te države članice izpolni član."

Člen 2

Člen 12(3)(e) in točka 26 Priloge F k Direktivi 77/388/EGS se črtata.

Člen 3

1. Države članice sprejmejo zakone in druge predpise, potrebne za uskladitev s to direktivo, do 1. januarja 2000. O tem takoj obvestijo Komisijo.

V sprejetih določbah se države članice sklicujejo na to direktivo ali pa sklic nanjo navedejo ob uradni objavi. Način sklicevanja določijo države članice.

2. Države članice predložijo Komisiji besedila temeljnih določb nacionalne zakonodaje, sprejetih na področju, ki ga ureja ta direktiva.

Člen 4

Ta direktiva začne veljati na dan objave v Uradnem listu Evropskih skupnosti.

Člen 5

Ta direktiva je naslovljena na države članice.

V Luxembourgu, 12. oktober 1998

Za Svet

Predsednik

R. Edlinger

[1] UL C 302, 19.11.1992, str. 9.

[2] UL C 91, 28.3.1994, str. 91.

[3] UL C 161, 14.6.1993, str. 25.

[4] UL L 145, 13.5.1977, str. 1. Direktiva, kakor je bila nazadnje spremenjena z Direktivo 96/95/ES (UL L 338, 28.12.1996, str. 89).

[5] UL L 166, 28.6.1991, str. 77.

--------------------------------------------------